Muséu Etnográficu del Oriente d'Asturies

El Muséu Etnográficu del Oriente d'Asturies ta asitiáu nel barriu de Llacín, nel pueblu de Porrúa (Llanes), y foi inauguráu'l día 10 de xunetu de 2000, y ocupa la finca y casas de Llacín, donaes en 1994 polos emigrantes Teresa Sordo Sordo y Luis Haces Sordo, al pueblu de Porrúa. Con motivu d'esta donación constituyóse l'Asociación Cultural Llacín, qu'entamó la xera de crear un muséu.

Las casas de Llacín tan dispuestes en dos fileres paraleles. La filera norte fórmenla dos cases del sieglu XVIII, mientres que la sur ta compuesta por un gobiáu, un llagar y una cuadra edificao nel sieglu XIV.

D'ente los árboles de la finca destaca sobremanera l'aguacate centenariu, llantáu en 1906 por Ángel Sordo Pandal, d'una pebita mexicana.

D'ente los materiales museográficos espuestos destacaríen los relativos a los teyeros, con una buena coleición de ferramientes emplegaes na fabricación de teyes y lladriyos. Iguamente ye reseñable, dientro d'esta coleición, una teya medieval procedente del monesteriu de Santolín de Beón, cola inscripción abas sancio fecit (fízola l'abá Sancho).

 Ver tamién 
 Rede de museos etnográficos d'Asturies

 Referencies 

 Enllaces esternos
Páxina oficial.
Rede de Museos etnográficos d'Asturies.
.

Oriente